CONVOCATÒRIA DE MOBILITAT SICUE DE LA UNIVERSITAT D'ALACANT. CURS 2025-26 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56532)
  + [Valencià](/va/acuerdo/56454)






Selector de idioma

Leer

* [Español](/es/acuerdo/56368)
* [Valencià](/va/acuerdo/56014)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT SICUE DE LA UNIVERSITAT D'ALACANT. CURS 2025-26[Butlletí Oficial Universitat d'Alacant](/ca/Publicacion)
==================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT SICUE DE LA UNIVERSITAT D'ALACANT. CURS 2025-26

Data d'aprovació
:   11/02/2025

Data de publicació
:   12/02/2025

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/56900)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56412)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56602)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT SICUE DE LA UNIVERSITAT D'ALACANT. CURS 2025-26&url=https://www.boua.ua.es/va/acuerdo/56556)

**Títol:** CONVOCATÒRIA DE MOBILITAT SICUE DE LA UNIVERSITAT D'ALACANT. CURS 2025-26

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 11 de febrer de 2025

CONVOCATÒRIA DE MOBILITAT SICUE DE LA UNIVERSITAT D'ALACANT. CURS 2025-26

1.    Objecte de la convocatòria i procediment de concessió

L'objecte d'aquesta convocatòria, en règim de concurrència competitiva, és l'assignació de places i concessió d'ajudes perquè l'alumnat de la Universitat d'Alacant (UA) puga fer una part dels estudis en altres universitats espanyoles distintes de la seua, amb les quals la UA ha subscrit acords d'intercanvi d'estudiants en el marc del programa SICUE, amb garanties de reconeixement acadèmic i d'aprofitament, com també d'adequació al seu perfil curricular.

El període d'estudi ha de formar part del programa d'estudis que segueix l'alumnat per a completar una titulació de grau.

2.    Requisits de les persones beneficiàries

2.1. Per a sol·licitar la participació en l'adjudicació de places i obtenir la condició de persona beneficiària, l'alumnat ha de complir els requisits següents:

2.1.1.  Requisit de matrícula

- Estar matriculat en la UA durant el curs acadèmic 2024-25, en una titulació de caràcter oficial de grau per a la qual hi haja oferta de places de mobilitat.

- Estar matriculat en la UA en la titulació per a la qual se li ha concedit la plaça de mobilitat en el curs 2025-26.

2.1.2.  Requisit de crèdits

- En el moment de la sol·licitud:

·         haver superat 45 crèdits en els estudis des dels quals sol·licita l'intercanvi i tenir-los superats fins a la convocatòria C1 del curs 2024-25, inclusivament.

·         estar matriculat en 30 crèdits més el curs 2024-25.

- En el curs acadèmic de l'intercanvi:

·         estar matriculat d'un mínim de 24 crèdits en l'estada semestral i d'un mínim de 45 crèdits en l'estada anual, com s'especifica en el punt 13.1.

En aquells supòsits en els quals a l'estudiant li resten per a finalitzar els estudis menys crèdits que el mínim exigit en cada tipus d'estada, podrà optar a l'intercanvi d'aquests crèdits, encara que aquests siguen menys del mínim exigit sempre que es matricule de tots aquests en la universitat d'origen i s'incloguen tots en l'acord acadèmic SICUE, inclosos els crèdits del Treball Final de Grau o pràctiques, si n'hi haguera, i aquests estigueren acceptats en destinació.

2.1.3.  Altres requisits:

-       No haver obtingut plaça definitiva en un altre programa de mobilitat per al mateix semestre sol·licitat.

-       No haver incomplit la normativa de qualsevol programa gestionat pel Servei de Relacions Internacionals.

-       Posseir la nacionalitat d'un país de la Unió Europea o de tercers països (i en aquest cas haurà d'acreditar que està en possessió d'un permís vàlid per a residir a Espanya durant el període de realització de la mobilitat).

2.2. Podrà participar en l'adjudicació de beques associades a la mobilitat i obtenir la condició de beneficiari l'alumnat que complisca els següents requisits:

-       Haver obtingut una plaça SICUE.

-       Aconseguir una posició sobre la base de les baremacions, dins de l'ordre de prelació, que el situe entre el nombre d'ajudes convocades o del crèdit destinat a aquesta finalitat segons el que estableix el punt 6.2.

-       Complir tot requisit específic establit en aquesta convocatòria.

3.   Oferta i duració

El període de mobilitat SICUE serà d'un semestre o d'un curs complet. En el contracte d'estudis s'especificarà la duració concreta de l'estada, segons el determinat en l'acord bilateral entre la universitat d'origen i destinació.

Les places d'intercanvi es concediran per a estudiar durant el curs acadèmic 2025-26. El període i dates d'intercanvi dependran del calendari acadèmic de la universitat de destinació.

L'oferta de places (codi del grup de places, institució de destinació i nombre de places disponibles), organitzades per centre i pla d'estudis, es troba llistada en l'[Annex](/Acuerdos/DescargarAnexoxId?idanexo=1082554&idacuerdo=56708&idioma=es) [1](/Acuerdos/DescargarAnexoxId?idanexo=1082554&idacuerdo=56979&idioma=es). Les places poden estar compartides entre diferents plans d'estudis; en aquest cas, el mateix codi de places es troba repetit en el document.

El llistat de places arreplegat en l'[Annex 1](/Acuerdos/DescargarAnexoxId?idanexo=1082554&idacuerdo=56829&idioma=es) podrà patir modificacions si la Universitat de destinació decideix modificar l'Acord bilateral amb la Universitat d'Alacant. Aquestes modificacions serien comunicades convenientment.

Es reservarà un 5% del total de les places disponibles per a alumnat que tinga reconegut un grau de discapacitat igual o superior al 33%. En el cas que aquestes places no siguen cobertes en una primera fase, s'acumularan a l'oferta general.

4.    Dotació de les beques

Les persones beneficiàries d'una plaça per a fer una estada SICUE podran obtenir una ajuda econòmica. Aquesta ajuda estarà constituïda per l'aportació de fons propis de la UA.

L'import de l'ajuda concedida serà de 300 € en el cas de les mobilitats de caràcter semestral i de 600 € en el cas de les mobilitats anuals. Aquestes ajudes s'atorgaran als estudiants seguint la puntuació obtinguda detallada en el punt 6.2, fins que s'esgoten els fons disponibles.

Aquestes ajudes seran compatibles amb altres ajudes econòmiques, excepte aquelles atorgades per qualsevol centre de la Universitat d'Alacant per a subvencionar la mobilitat SICUE.

L'alumnat amb destinació en institucions el mode de docència de les quals siga en línia no podrà accedir a les ajudes econòmiques.

5.    Termini i procediment de presentació de sol·licituds

5.1. Termini de presentació

El termini per a sol·licitar la mobilitat serà del 13 fins al 28 de febrer de 2025 per a l'alumnat que sol·licite qualsevol període d'estudis (primer semestre, segon semestre o anual).

5.2. Procediment de presentació

S'haurà d'emplenar el formulari de sol·licitud a través d'UACloud, aplicació Programes de Mobilitat, pestanya UMove, seleccionant Les meues sol·licituds i "Nova sol·licitud".

S'hauran d'indicar per ordre de preferència les destinacions a què opta, i podran sol·licitar fins a un màxim de 5 destinacions.

Les universitats de destinació seleccionades, la seua ordre de prioritat i el període triat no seran motiu d'al·legació ni podran ser modificats pels estudiants durant el procés de selecció i adjudicació de places. Així mateix, no es permeten renúncies parcials (és a dir, no es podrà formalitzar la renúncia mantenint alguna de les destinacions sol·licitats).

De la mateixa manera, els canvis en les places oferides per causes alienes a la UA no podran ser motiu d'al·legació.

Les persones aspirants que puguen acreditar un grau de discapacitat igual o superior al 33% hauran de presentar el certificat corresponent a través d'UACloud > eAdministració > Instància Genèrica, dirigit al Servei de Relacions Internacionals.

Quan la documentació obre en poder la Universitat d'Alacant, ha d'indicar-se la unitat administrativa que la va generar o en la qual va ser presentada.

6.    Criteris d'adjudicació

6.1. Criteris per a l'adjudicació de places

Les sol·licituds seran avaluades per una comissió presidida per la vicerectora de Relacions Internacionals i Cooperació per al Desenvolupament o persona en qui delegue.

L'adjudicació de places es resoldrà d'acord amb el barem que es detalla en l'[Annex 2](/Acuerdos/DescargarAnexoxId?idanexo=1082574&idacuerdo=56186&idioma=es).

La selecció es durà a terme en funció de la nota mitjana de qualificació segons s'estableix en l'[Annex 2](/Acuerdos/DescargarAnexoxId?idanexo=1082574&idacuerdo=56883&idioma=es). En cas d'empat, tindrà prioritat l'alumnat amb major nombre de crèdits, i en segon lloc a la major nota d'expedient. En cas de persistir l'empat, s'utilitzarà l'ordre alfabètic del primer cognom de les persones sol·licitants, i començarà l'ordenació per la lletra "V" d'acord amb el resultat del sorteig a què es refereix el Reglament General d'Ingrés del Personal al Servei de l'Administració de l'Estat, publicat en el BOE de 31 de juliol de 2024.

Tots els mèrits presentats hauran de reunir-se en la data de finalització del termini de presentació de sol·licituds, i s'acreditaran en la forma que estableix cada cas.

Una mateixa persona no podrà obtenir més d'una plaça SICUE en la mateixa universitat, tret que ho faça cursant una titulació diferent.

Excepcionalment, els criteris d'elegibilitat establits podran ser objecte de revisió i flexibilització. Això inclou casos d'estudiants que siguen esportistes d'alt nivell i d'alt rendiment, aquells que per raons de salut requerisquen el trasllat a un municipi específic, víctimes de violència de gènere o situacions de reagrupació familiar.

Les places es distribuiran per ordre de puntuació total, i no s'adjudicaran més places que les oferides.

Prioritats. La selecció es farà tenint en compte les prioritats següents:

- Prioritat 1: estudiants amb diversitat funcional, segons el contingent de reserva esmentada en el punt 3. Això es reflectirà sumant 30 punts als obtinguts en el barem.

- Prioritat 2: estudiants que no hagen sigut SICUE anteriorment.

- Prioritat 3: estudiants que ja hagen sigut SICUE en cursos anteriors. Això es reflectirà amb la reducció del 60% de la puntuació.

- Prioritat 4: estudiants que hagen renunciat sense motius justificats a la plaça SICUE en la convocatòria immediatament anterior. Això es reflectirà amb la reducció del 80% de la puntuació.

6.2. Criteris per a l'adjudicació de beques

L'adjudicació de beques es resoldrà amb posterioritat a l'apartat anterior de selecció de places. Aquesta selecció es resoldrà d'acord amb el barem que es detalla en l'[Annex 2](/Acuerdos/DescargarAnexoxId?idanexo=1082574&idacuerdo=56127&idioma=es), amb la nota mitjana ponderada de qualificació. En cas d'empat, tindrà prioritat l'alumnat amb un major nombre de crèdits. En cas de persistir l'empat, s'utilitzarà l'ordre alfabètic del primer cognom de les persones sol·licitants, i començarà l'ordenació per la lletra "V" d'acord amb el resultat del sorteig a què es refereix el Reglament General d'Ingrés del Personal al Servei de l'Administració de l'Estat, publicat en el BOE de 31 de juliol de 2024.

7.    Òrgan gestor i Comissió de Valoració

7.1. Òrgan gestor

L'òrgan gestor de la convocatòria, la direcció del Servei de Relacions Internacionals s'encarrega de l'ordenació i instrucció del procediment i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és la Unitat de Convocatòries i Gestió Econòmica d'aquest servei, contacte: [g.ikovgtjyc@pa.cu](mailto:q.kozbaxuiu@ab.bp)

Quan la sol·licitud no reunisca els requisits o no s'acompanye la documentació que resulte exigible, es notificarà a la persona sol·licitant la causa que impedeix la continuació del procediment i se li requerirà perquè, d'acord amb la legislació de procediment administratiu comú, esmene la falta o acompanye els documents preceptius, amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

7.2. Comissió de Valoració

La Comissió de Valoració farà l'examen i l'avaluació de les sol·licituds admeses i elaborarà l'informe de valoració.

La Comissió de Valoració titular tindrà la composició següent:

Presidència:

·         Vicerectora de Relacions Internacionals i Cooperació per al Desenvolupament

Secretaria:

·         Subdirectora de Mobilitat d'Estudiants

Vocal:

·         Directora del Servei de Relacions Internacionals.

La Comissió de Valoració suplent tindrà la composició següent:

Presidència:

·         Director del Secretariat de Mobilitat.

Secretària:

·         Subdirectora de Gestió de Projectes de Mobilitat

Vocal:

·         Gestora en cap de Convocatòries i Gestió Econòmica

Els membres de la Comissió de Valoració signaran un document d'absència de conflicte d'interessos (DACI).

La Comissió de Selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

8.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://sri.ua.es/va/movilidad/sicue.html>, que substitueix la notificació a les persones interessades i produeix els mateixos efectes. En aquesta mateixa direcció es troba la resta d'informació general referent a la convocatòria, els annexos, i l'accés a tota la normativa i legislació esmentada en aquesta.

Després de rebre les sol·licituds, s'elaborarà una relació provisional de sol·licituds admeses i el resultat provisional de l'aplicació dels criteris d'adjudicació establits en el punt 6.1. De la mateixa forma, es publicarà la llista de sol·licitants exclosos, totalment o parcial (és a dir, no admesos en alguna de les places) amb indicació del motiu d'exclusió.

Totes les persones sol·licitants disposaran d'un termini de 5 dies hàbils per a presentar al·legacions comptadors a partir de l'endemà de la publicació.

Transcorregut aquest termini, s'elaborarà la relació definitiva de sol·licituds admeses i excloses, que serà remesa a la comissió de valoració per a la seua avaluació.

La proposta de resolució provisional de concessió de les ajudes es publicarà en la pàgina web <https://sri.ua.es/va/movilidad/sicue.html> i a partir de l'endemà de la seua publicació, les persones interessades tindran un termini 5 dies hàbils per a la presentació de les al·legacions que estime pertinents, davant de l'òrgan gestor.

Transcorregut aquest termini i, si escau, resoltes les al·legacions presentades, la rectora dictarà la resolució definitiva de concessió.

L'assignació de places serà el resultat del procés següent:

8.1. Primera assignació de places

Com a primera adjudicació, es publicarà l'assignació provisional de places i la llista d'espera. Cada persona aspirant podrà veure el resultat d'aquesta selecció en UACloud > Programes de Mobilitat > UMove > Les meues sol·licituds > Consulta les meues sol·licituds.

Les persones candidats seleccionades en aquesta proposta disposaran d'un termini de 5 dies hàbils per a acceptar, esperar una millor adjudicació (millora) o per a renunciar la plaça assignada; comptadors des de l'endemà de la data de publicació, i ho faran exclusivament a través de l'aplicació d'UACloud > Programes de Mobilitat > UMove > Les meues sol·licituds > Consulta les meues sol·licituds, prement "Acceptar" "Millorar" o "Renunciar" en la institució assignada.

En cas que la plaça adjudicada siga la primera opció sol·licitada, només es podrà acceptar o renunciar a aquesta plaça, ja que no hi ha opció de millora.

En el cas que la plaça adjudicada no siga la primera opció sol·licitada, es podrà acceptar (i passarà a ser l'opció definitiva); sol·licitar millora i esperar una millor assignació; o renunciar.

Es considerarà renúncia per part de la persona candidata si no fa cap actuació durant aquest tràmit i se li tindrà per desistit de la sol·licitud en aquesta convocatòria.

8.2. Segona assignació de places

Conclòs el termini anterior, es publicarà una segona assignació de places, que tindrà caràcter definitiu. Aquesta adjudicació definitiva contindrà la reassignació de les places alliberades per les renúncies presentades en la fase anterior.

L'alumnat que haja sigut adjudicatari d'una plaça en aquesta última assignació tindrà un termini de 5 dies hàbils per a acceptar o renunciar a aquesta adjudicació; a comptar des de l'endemà de la data de publicació, i ho farà exclusivament a través d'UACloud > Programes de Mobilitat > UMove > Les meues sol·licituds > Consulta les meues sol·licituds, prement "Acceptar" o "Renunciar" en la institució assignada.

Les persones que, en la primera assignació, hagueren optat per la millora hauran ara d'acceptar o renunciar a la plaça adjudicada (tant en el cas d'haver obtingut millora, com en el cas de romandre en la mateixa plaça adjudicada inicialment).

Es considerarà renúncia si la persona candidata no fa cap actuació durant aquest tràmit i se li tindrà per desistit de la sol·licitud en aquesta convocatòria.

8.3. Assignació de places vacants

En la Resolució Definitiva es convocarà les persones que no hagen obtingut plaça a participar en el procés d'assignació de vacants.

Les persones interessades a participar hauran d'emplenar un formulari, en el termini de 3 dies hàbils, en el qual indicaran la seua elecció de places per ordre de preferència. En aquells casos en els quals les persones aspirants no emplenen el formulari en el termini establit, s'entendrà que no tenen interès a participar en l'assignació de vacants.

Finalitzat aquest termini, s'adjudicaran les places vacants per ordre de puntuació publicada en les llistes definitives de sol·licituds admeses i excloses i puntuació definitiva de les persones aspirants.

En cas d'empat, tindrà prioritat l'alumnat amb major nombre de crèdits. En cas de persistir l'empat, s'utilitzarà l'ordre alfabètic del primer cognom de les persones sol·licitants, que començarà l'ordenació per la lletra "V" d'acord amb el resultat del sorteig a què fa referència el Reglament General d'Ingrés del Personal al Servei de l'Administració de l'Estat, publicat en el BOE de 31 de juliol de 2024.

Es publicarà una última assignació de places, que tindrà caràcter definitiu, i inclourà l'alumnat que haja obtingut plaça en aquesta última fase del procés.

8.4. Assignació d'ajudes

L'adjudicació d'ajudes es resoldrà entre les persones que hagen obtingut una plaça SICUE amb caràcter definitiu. Després de la selecció definitiva de places, es publicarà la llista provisional de concessió d'ajudes i el resultat provisional de l'aplicació dels criteris d'adjudicació establits en el punt 6.2.

Totes les persones sol·licitants disposaran d'un termini de 5 dies hàbils per a presentar al·legacions comptadors a partir de l'endemà de la publicació.

Resoltes les al·legacions, es publicarà la llista definitiva de concessió d'ajudes i el resultat definitiu de l'aplicació dels criteris d'adjudicació establits en el punt 6.2, com també la relació d'estudiants en llista d'espera ordenada per puntuació definitiva.

Les renúncies de persones beneficiàries de les ajudes econòmiques donaran lloc al moviment corresponent en la llista d'espera.

8.5.    Comunicació de les dates de la mobilitat i del compte bancari

Després de l'última resolució d'assignació de places, se sol·licitarà a l'alumnat beneficiari que indique les dates de la seua mobilitat (d'acord amb el calendari acadèmic de la universitat de destinació) i, en cas de places semestrals, que indique si la mobilitat tindrà lloc el 1r semestre o el 2n.

Igualment, se sol·licitarà un compte bancari per si finalment s'obté l'ajuda econòmica.

Tot això es farà a través d'UACloud > Programes de Mobilitat > UMove > Les meues places > Estada.

9.   Acceptació de la mobilitat

9.1. Acceptació per part de la universitat de destinació

El Programa SICUE està basat en acords bilaterals signats entre la UA i diferents institucions d'educació superior espanyola. Això implica l'acceptació de la mobilitat per part de les dues institucions.

Una vegada assignades les places per part de la UA, l'alumnat ha de fer els tràmits de sol·licitud d'inscripció en la institució de destinació (Sol·licitud de Mobilitat Acadèmica) per a la seua acceptació per aquesta institució, que aquesta podrà rebutjar per diferents raons basades en l'acord bilateral, entre aquestes:

- Que no hi haja un flux equilibrat entre el nombre d'estudiants rebut i enviat.

- Que l'alumnat no complisca els terminis per a inscriure's en la universitat de destinació.

- Que l'alumnat no complisca el requisit acadèmic exigit per la universitat de destinació.

- Altres derivats de l'organització interna de la universitat de destinació.

Per tot això, l'assignació de places que fa la UA no serà efectiva fins que siga acceptada per la institució de destinació.

9.2. Situacions derivades de crisis globals

Tenint en compte que l'acceptació de l'alumnat en les diferents Institucions universitàries pot veure's afectada per crisis globals sobrevingudes que produïsquen inestabilitat que impedisquen la mobilitat (pandèmies, catàstrofes naturals, conflictes bèl·lics, etc.), en aquests casos no es produiran reassignacions a altres destinacions ni a altres programes d'intercanvi dels quals gestiona el Servei de Relacions Internacionals. Així mateix, la modalitat de docència presencial pot veure's afectada, i passar a docència en línia. En aquest cas, la mobilitat acadèmica no seria viable, excepte si s'hauria començat la mobilitat amb la modalitat de docència presencial. Per tant, es recomana no incórrer en despeses fins que la possibilitat de viatjar a la destinació estiga confirmada, i no reservar viatges i/o allotjament fins al mateix moment de fer la mobilitat.

10.       Renúncia i penalització

Les renúncies no penalitzaran mentre siguen presentades en els terminis establits dins del procés d'assignació de places. Fora d'aquests terminis, i atès que les renúncies perjudiquen el procés selectiu, es penalitzarà segons com establisca cada convocatòria.

Una vegada acabat el procés selectiu, la renúncia s'ha de notificar mitjançant la presentació de la sol·licitud corresponent (disponible per a aquesta finalitat en la web) a través d'UACloud > Sol·licituds UA > Inici > "SRI. Mobilitat. Consultes, sol·licituds, suggeriments i queixes" indicant-hi tipus "Renúncia"; o bé mitjançant UACloud > eAdministració > Instància Genèrica dirigida al Servei de Relacions Internacionals.

Si un estudiant o una estudiant que ha obtingut plaça no presenta renúncia, però no s'incorpora a la universitat de destinació en la data prevista, la seua participació serà cancel·lada d'ofici.

L'alumnat que, sense presentar renúncia, no es va incorporar a la universitat de destinació assignada en la convocatòria SICUE immediatament anterior, serà penalitzat i quedarà exclòs en aquesta convocatòria.

11.       Modificació del període de mobilitat

Es podrà sol·licitar una reducció del període de mobilitat concedit sempre que aquesta sol·licitud i l'acceptació d'aquesta es facen abans de la finalització inicialment prevista de l'estada.

Es podrà sol·licitar pròrroga d'estada segons com indique el procediment que es publicarà a aquest efecte en la pàgina web del Servei de Relacions Internacionals: <https://sri.ua.es/va/movilidad/sicue.html>.

L'ampliació serà immediatament posterior al període d'estada inicialment previst, sense "intervals" (els períodes de vacances no es consideren "intervals"). La pròrroga de l'ajuda econòmica no està garantida.

El període de mobilitat, inclosa qualsevol ampliació concedida, no s'estendrà més enllà del final del curs acadèmic en la institució de destinació, com a màxim el 30 de setembre de 2026.

Quan la institució d'acollida accepte la pròrroga condicionada a la retallada de places en futures convocatòries, la UA no acceptarà aquestes pròrrogues.

12.       Marc legal i pressupostari

Aquesta convocatòria amb codi 2025SBV068 serveix de base reguladora, es troba recollida en la línia de subvenció 2025LS012 del Pla Estratègic de Subvencions 2025-2027 (exercici 2025) de la Universitat d'Alacant.

La subvenció assignada s'ajustarà al que disposa la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions. Aquesta convocatòria es regeix, a més de per les normes establides en aquesta, per les directrius de la CRUE per al Sistema d'Intercanvi entre Centres Universitaris Espanyols del curs 25-26, per la Normativa de permanència i continuació d'estudis per a l'alumnat matriculat en títols de grau de la Universitat d'Alacant, per la Normativa general de mobilitat de la Universitat d'Alacant i per la Bases Reguladores que regeixen l'adjudicació de destinacions i la concessió d'ajudes per a participar en els programes de Mobilitat SICUE de la UA (disponible en <https://www.boua.ua.es/va/acuerdo/21808>).

La dotació màxima de caràcter estimatiu és de 60.000 € i es troba consignada en l'aplicació 40.84.0X.18.90 del centre de despesa 5160 del Servei de Relacions Internacionals. S'aplicaran les disposicions fiscals vigents.

Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre, o bé per la no assignació de l'import total de la dotació de la convocatòria. La dotació d'aquesta convocatòria queda condicionada a l'existència de crèdit adequat i suficient en el pressupost de la Universitat d'Alacant.

El romanent no aplicat serà objecte de reintegrament al Vicerectorat concedent de l'ajuda en acabar l'any natural següent al de la concessió. Els diners romanents en la clau pressupostària del centre en què es va lliurar el pagament haurà de revertir a les mateixes aplicacions d'origen del centre de despesa 5160.

13.       Reconeixement acadèmic i aprofitament

13.1.            Matrícula

En el curs acadèmic de l'intercanvi l'alumnat ha d'estar matriculat en la mateixa titulació que en el moment de la inscripció en el programa. A més, la matrícula ha de contenir un mínim de 45 crèdits en l'estada anual i de 24 crèdits en l'estada semestral que, al seu torn, han de poder ser reconeguts en l'intercanvi; és a dir, han de formar part del Contracte d'Estudis.

Es podran cursar optatives del pla d'estudis de la universitat de destinació, no incloses en el pla d'estudis de la universitat d'origen, mitjançant la incorporació posterior a l'expedient de l'estudiant en la universitat d'origen com a optatives.

Si l'alumnat vol incloure en l'intercanvi SICUE matèries que no es troben en la titulació objecte del Contracte d'Estudis, podrà cursar-les en titulacions afins amb les quals hi haja acord, prèvia autorització de les universitats implicades: la coordinació de la universitat de destinació i la coordinació acadèmica de la universitat d'origen.

En aquells supòsits en què a l'alumnat li reste per a finalitzar els estudis menys crèdits que el mínim exigit en cada tipus d'estada, podrà optar a l'intercanvi d'aquests crèdits, encara que aquests siguen menys del mínim exigit, sempre que es matricule de tots aquests en la universitat d'origen i s'incloguen en l'acord bilateral SICUE.

13.2.            Contracte d'Estudis

L'alumnat rebrà ple reconeixement acadèmic dels estudis superats en el centre d'acollida com una part plenament reconeguda de la titulació a la UA, sempre que estiguen arreplegats en el Contracte d'Estudis.

Per a això, cada estudiant haurà de subscriure un Contracte d'Estudis amb anterioritat a l'inici del període de mobilitat. El Contracte d'Estudis se celebrarà entre la institució d'origen, la institució d'acollida i cada estudiant, i tindrà caràcter oficial de contracte vinculant per als qui el signen.

El Contracte d'Estudis es gestionarà a través UMove, seguint la ruta UACloud > Programes de Mobilitat > UMove > Les meues places > Contracte.

13.3.            Modificació del Contracte d'Estudis

Qualsevol revisió del Contracte d'Estudis que es considere necessària a l'arribada a la institució d'acollida haurà de concretar-se i formalitzar-se en el termini d'un mes des de l'inici de les classes. Qualsevol modificació posterior que excepcionalment resulte necessària haurà de ser acceptada formalment per les tres parts i aplicar-se immediatament.

13.4.            Denegació del reconeixement de la mobilitat

El reconeixement de la mobilitat realitzada en la institució d'acollida únicament podrà ser denegat si no s'ha aconseguit el nivell acadèmic requerit per la institució d'acollida o bé s'incompleixen les condicions relatives al reconeixement acordades per les institucions participants.

13.5.            Aprofitament

Cada estudiant ha d'aprovar en la universitat de destinació almenys una part dels estudis, i reconèixer-los en la UA per, almenys, la meitat dels crèdits mínims de matrícula; és a dir, 12 crèdits en l'estada semestral i 22 crèdits en l'estada anual. Si no és així, se li reclamarà la devolució de la beca.

En el cas que un estudiant siga candidat a l'obtenció d'una matrícula d'honor en la universitat de destinació, es comunicarà a la universitat d'origen amb prou antelació perquè, si escau, puga ser incorporada en l'expedient acadèmic de l'estudiant.

14.       Taxes acadèmiques

No s'haurà d'abonar cap taxa universitària (en concepte de matrícula, inscripció, exàmens oficials, accés a instal·lacions de laboratoris i biblioteques, etc.) en la institució d'acollida durant el període en el qual es produeix la mobilitat.

Cada estudiant haurà de continuar abonant les taxes acadèmiques habituals en la UA durant el seu període de mobilitat en la universitat de destinació.

La universitat de destinació ha d'assumir la gestió i el cost de la cotització a la Seguretat Social dels estudiants i les estudiants que facen pràctiques en el marc el programa SICUE.

15.       Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, General de Subvencions, les següents:

1.    L'activitat subvencionada ha de fer-se des del 2025 fins al 2026.

2.    Matricular-se en la Universitat d'Alacant i en la universitat d'acollida durant el període acadèmic en què desenvolupe la seua estada, almenys, dels crèdits mínims exigits, segons les convocatòries corresponents.

3.    Cursar el període d'estudis establit en el centre assignat i complir amb aprofitament les diferents etapes del procés de formació amb la dedicació requerida. Concretament, assistir a totes les activitats lectives, com també presentar-se a les proves i exàmens que corresponguen a la programació acadèmica de l'estada concedida i superar, almenys, el cinquanta per cent dels crèdits mínims de matrícula necessaris per a l'obtenció de la mobilitat.

4.    Mantenir contacte i estar localitzable, tant pel Servei de Relacions Internacionals com pel Centre, que podran posar-se en contacte amb l'alumnat en qualsevol moment, tant durant tot el procés de selecció i nominació de la candidatura, com durant l'intercanvi, a través del correu electrònic de la Universitat d'Alacant, com també facilitar les dades de contacte en cas d'emergència.

5.    Comunicar immediatament qualsevol canvi en la sol·licitud inicial. Concretament, informar el Servei de Relacions Internacionals de la seua renúncia, canvis en el calendari, etc.; i al coordinador o coordinadora del Centre el referent a aspectes acadèmics.

6.    Responsabilitzar-se de la cerca i localització d'allotjament i dels tràmits seguits per a la inscripció en la universitat d'acollida.

7.    Acceptar totes les condicions del corresponent programa de mobilitat.

8.    Mantenir operativa un compte bancari per a l'abonament de les ajudes, si escau.

9.    No acceptar cap altre ingrés incompatible amb la percepció de les dotacions de les ajudes.

10. Garantir, sota la seua responsabilitat, que les dades i els documents presentats per a l'obtenció i la justificació de la subvenció per part de la persona beneficiària són veritables.

11. Altres obligacions establides en aquestes bases i en les convocatòries corresponents i resolucions de concessió.

A més, són obligacions de les persones beneficiàries, l'acceptació i la justificació de l'ajuda, les previstes en l'article 14 de la Llei 38/2003, General de Subvencions, d'entre les quals es troben:

a)    Fer l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, que han d'incloure els documents electrònics, en tant que puguen ser objecte d'actuacions de comprovació i control.

L'incompliment per part de la persona beneficiària de qualsevol dels requisits i les obligacions establits en aquestes bases reguladores, en les convocatòries corresponents, o en les resolucions de concessió de l'ajuda, donarà lloc a la revocació total o parcial de l'ajuda i al reintegrament, si escau, de les quantitats percebudes.

16.       Justificació de la mobilitat i el pagament

16.1.            Justificació de la mobilitat

La data de finalització de les mobilitats serà el 30 de setembre de 2026.

D'acord amb el que estableix el punt tretzè de les Bases Reguladores que regeixen l'adjudicació de destinacions i la concessió d'ajudes per a participar en els programes de mobilitat SICUE (<https://www.boua.ua.es/va/acuerdo/21974>), les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de 2026.

El compte justificatiu del compliment de les obligacions presentat en el Servei de Relacions Internacionals contindrà la informació següent:

·         Contracte d'Estudis (proposta i modificació).

·         Certificat d'incorporació, amb la data de l'arribada real a la institució de destinació.

·         Certificat d'estada amb les dates d'estada real en la institució de destinació.

En virtut de l'article 34.4 de Llei 38/2003 general de subvencions i article 88.2 del RD 887/2006 Reglament de la Llei general de subvencions, s'estableixen pagaments anticipats que suposa el lliurament de fons amb caràcter previ a la justificació, com a finançament necessari per a poder dur a terme les actuacions inherents a la subvenció.

L'incompliment per la persona beneficiària de qualsevol dels requisits i les obligacions, establits en la resolució de concessió de la subvenció i en aquesta convocatòria i bases reguladores, donarà lloc a la revocació total o parcial de la subvenció i al reintegrament, si escau, de les quantitats indegudament percebudes

16.2.            Pagaments

L'abonament de aquesta subvenció es divideix en 2 pagaments:

§  Primer pagament: La quantitat correspon al 70% del finançament total previst. El pagament es tramitarà el mes següent a la presentació de la documentació següent en el Servei de Relacions Internacionals, a través d'UMove:

o   Contracte d'Estudis inicial.

o   Certificat d'incorporació amb la data de l'arribada a la institució de destinació.

§  Segon pagament. Inclou l'import restant, respecte al finançament total previst. El pagament es tramitarà el mes següent a la presentació de la documentació següent en el Servei de Relacions Internacionals, a través d'UMove:

·         Contracte d'Estudis definitiu.

·         Certificat d'estada amb les dates d'estada real en la institució de destinació.

17.       Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades seran cedides a:

·         La universitat de destinació amb l'objectiu de gestionar el programa de mobilitat

·         Entitats financeres

Les dades seran conservades durant el temps estrictament necessari per a complir amb la finalitat citada.

L'alumnat participant podrà exercir els seus drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica (<https://seuelectronica.ua.es/va/index.html>). Podrà, així mateix, posar-se en contacte amb el delegat de Protecció de Dades a través de l'adreça [fyp@mm.fm](mailto:dco@eb.qb).

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podrà consultar-la en l'enllaç següent: <https://seuelectronica.ua.es/va/privadesa.html>

18.       Recursos

Contra aquesta convocatòria, les bases i qualsevol acte administratiu que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de ser publicada, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; el 38.4 de la Llei orgànica 2/2023, de 22 de març, del Sistema Universitari i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant del rectorat, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 11 de febrer de 2025

La rectora

P.D. de signatura, la vicerectora de Relacions Internacionals i Cooperació per al Desenvolupament.

(Resolució de 19 de desembre de 2024)

Rosa María Martínez Espinosa

Documents annexos:
------------------

* [Descargar 56830\_12 Anexo 2\_ca.pdf](/Acuerdos/DescargarAnexoxId?idanexo=1082535&idacuerdo=56097)
* [Descargar 56821\_12 Anexo 1\_ca\_va.pdf](/Acuerdos/DescargarAnexoxId?idanexo=1082554&idacuerdo=56047)
* [Descargar 56835\_12 Anexo 2\_val.pdf](/Acuerdos/DescargarAnexoxId?idanexo=1082574&idacuerdo=56813)





[Carretera Sant Vicent del Raspeig s/n  
03014 Sant Vicent del Raspeig - Alacant  
 Tel. 87 338 6901 - Fax 57 933 6825](https://www.google.es/maps/@56.261739,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12425&trk=tyah&trkInfo=tarId%5Z4625378372075%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)